recursal/SuperWikiNEXT-32B huggingface dataset:
சச்சின் இராச்சியத்தின் நவாப் இரண்டாம் இப்ராகிம் யாகூத் கான் (1833–1873)
சச்சின் இராச்சியக் கப்பலின் கொடி

  

**சச்சின் இராச்சியம்** (**Sachin State**) (குசராத்தி: સચીન રિયાસત; உருது: سچن ریاست) பிரித்தானிய இந்தியாவின் ஆட்சியின் போது பம்பாய் மாகாணத்தில் இருந்த சூரத் முகமையின் மேற்பார்வையில் இருந்த இசுலாமிய சுதேச சமஸ்தானம் ஆகும். இதன் தலைநகரம் சச்சின் நகரம் ஆகும். இது தற்கால குஜராத் மாநிலத்தின் சூரத் மாவட்டத்தில் இருந்தது. 1931-ஆம் ஆண்டில் 127 சதுர கிலோ மீட்டர் பரப்பளவு கொண்டிருந்த சச்சின் இராச்சியத்தின் மக்கள் தொகை 22,107 ஆகும்.

வரலாறு
------

சச்சின் இராச்சியம் 6 சூன் 1791 அன்று நவாப் முதலாம் அப்துல் கரீம் முகமது யாகூத் கான் என்பவரால் நிறுவப்பட்டது. இந்த இராச்சியத்தின் குடிமக்கள் பெரும்பான்மையினர் இந்துக்கள் ஆவார். எனும் பஷ்தூன் Abdul Karim Mohammad Yakut Khan I களால் நிறுவப்பட்டது.
துவக்கத்தில் சச்சின் இராச்சியம் மராத்தியப் பேரரசின்] பேஷ்வாக்களின் கட்டுப்பாட்டில் இருந்தது. பின்னர் 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சச்சின் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி, சூரத் முகமையின் கீழ் சுதேச சமஸ்தானமாக ஆட்சி செய்தனர். 

இது பிரித்தானிய இந்தியாவின் பம்பாய் மாகாணத்தின் சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சச்சின் இராச்சியம் 1948-ஆம் ஆண்டில் பம்பாய் மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, சச்சின் இராச்சியம் குஜராத் மாநிலத்தில் இணைக்கப்பட்டது.தற்போது சச்சின் இராச்சியம் சூரத் மாவட்டத்தின் பகுதியாக உள்ளது.

சச்சின் இராச்சிய ஆட்சியாளர்கள்
------------------------------

சச்சின் இராச்சிய ஆட்சியாளர்கள், பிரித்தானிய இந்தியாவின்  9 பீரங்கி குண்டுகள் மரியாதையுடைய சச்சின் இராச்சிய ஆட்சியாளர்கள் நவாப் பட்டத்துடன் ஆட்சி செய்தனர். 

* 6 சூன் 1791 – 9 சூலை 1802 முதலாம் அப்துல் கரீம் முகமது யாகூத் கான்
* 9 சூலை 1802 – 25 மார்ச் 1853 முதலாம் இப்ராகிம் முகமது யாகூத் கான்
* 25 மார்ச் 1853 – 1 டிசம்பர் 1868 இரண்டாம் அப்துல் கரீம் முகமது யாகூத் கான்
* 1 டிசம்பர் 1868 – 4 மார்ச் 1873 இரண்டாம் இப்ராகிம் முகமது யாகூத் கான்
* 4 மார்ச் 1873 – 7 சனவரி 1887 அப்துல் காதிர் கான்
* 4 மார்ச் 1873 – சூலை 1886 .... -அரசப்பிரதிநிதி
* 7 பிப்ரவரி 1887 – 19 நவம்பர் 1930 மூன்றாம் இப்ராகிம் முகமது யாகூத் கான்
* 7 பிப்ரவரி 1887 – 4 மே 1907 .... - அரசப்பிரதிநிதி
* 19 நவம்பர் 1930 – 15 ஆகஸ்டு 1947 ஐதர் முகமது யாகூத் கான்

இதனையும் காண்க
--------------

* சூரத் முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* தி இம்பீரியல் கெசட்டியர் ஆப் இந்தியா

மேற்கோள்கள்
-----------

1. ↑  Pandey, Vikash (19 December 2014). "Africans in India: From slaves to reformers and rulers". *Newspaper*. .
2. ↑  Hunter, Sir William Wilson. *The Imperial Gazetteer of India.* London, Trübner & Co. 1885
3. ↑  Malleson, G. B. *An historical sketch of the native states of India,* London 1875, Reprint Delhi 1984
4. ↑    "Surat". *பிரித்தானிக்கா கலைக்களஞ்சியம்* (11th) **26**. (1911). Cambridge University Press.

வெளி இணைப்புகள்
---------------

* 

* பொதுவகத்தில் சச்சின் இராச்சியம் தொடர்பாக ஊடகக் கோப்புகள் உள்ளன.
* Early Indian Movies
**சச்சின் நாக்** (*Sachin Nag*) என்பவர் ஓர் இந்திய முன்னாள் நீச்சல் வீரர் ஆவார். இவர் 1920 ஆம் ஆண்டு சூலை மாதம் ஐந்தாம் தேதியன்று பிறந்தார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார். இதே ஆண்டு இங்கு நடைபெற்ற நீர்பந்தாட்டப் போட்டி மற்றும் 1952 இல் பின்லாந்து நாட்டில் நடைபெற்ற நீர்பந்தாட்டப் போட்டி இரண்டிலும் இவர் இந்தியாவின் சார்பாக கலந்து கொண்டார். புதுதில்லியில் நடைபெற்ற ஆசிய விளையாட்டுப் போட்டிகளில் 100 மீட்டர் கட்டற்ற முன்னோக்கு நீச்சல் போட்டியில் கலந்து கொண்ட இவர் இந்தியாவுக்கு முதலாவது தங்கப் பதக்கத்தை பெற்றுக் கொடுத்தார். 1987 ஆம் ஆண்டு ஆகத்து மாதம் 19 ஆம் நாள் இவர் காலமானார்.

மேற்கோள்கள்
-----------

1. 1 2  "Sachin Nag Olympic Results". *Sports-Reference.com*. Sports Reference LLC. 23 September 2016 அன்று பார்க்கப்பட்டது. "காப்பகப்படுத்தப்பட்ட நகல்". Archived from the original on 2020-04-18. 2019-03-31 அன்று பார்க்கப்பட்டது.CS1 maint: unfit url (link)
.
**பல்லிமண்ணா சிவன் கோயில்**(*Pallimanna Siva Temple*) இந்தியாவின் கேரள மாநிலத்தில் உள்ள திருச்சூர் மாவட்டத்தில் கும்பலங்காடு என்னும் கிராமத்தில் உள்ள கோவிலாகும்.இந்த கோயில் வடக்கஞ்சேரியில் கும்பலங்காடு - காஞ்சிரகோடு சாலையில் அமைந்துள்ளது.இக்கோவிலின் சுவரோவியங்கள் 1983ம் ஆண்டில் இந்திய தொல்பொருள் மையத்தால் பாதுகாக்கப்பட்ட தேசிய நினைவுச் சின்னமாக அறிவிக்கப்பட்டன..சிவன் இந்த கோவிலின் முக்கிய தெய்வம் ஆகும்.இந்த கோயில் வஜனி அணையில் இருந்து உருவாகும் அலூர் என்னும் சிறிய ஆற்றின் கரையில் அமைந்துள்ளது.

கோவிலின் அமைப்பு
----------------

இந்த கோயில் சதுர வடிவத்தில் கட்டப்பட்டுள்ளது. இக்கோவில் கேரளாவில் உள்ள பழமையான திராவிட பாணியில் கட்டப்பட்ட கோயில்களுக்கு எடுத்துக்காட்டாக கருதப்படுகிறது.கோயிலின் மேற்கூரை செப்புத் தகடுகளால் மூடப்பட்டுள்ளது.

கோவிலின் சுவரோவியங்கள்
----------------------

இக்கோயிலில் உள்ள சுவரோவியங்கள் 17 முதல் 18 ஆம் நூற்றாண்டுகளில் வரையப்பட்டதாக கருதப்படுகிறது. இந்த சுவரோவியங்களில் சிவன்,மோகினி,மகாலட்சுமி, சரஸ்வதி, தட்சிணாமூர்த்தி, பல கண்களைக் கொண்ட இந்திரன்,கோபால கிருஷ்ணன் ஆகியோர் உருவங்களும் கிராதர்ஜுனியம்,ஸ்ரீ இராமர் பட்டாபிஷேகம்,கிருஷ்ணன் கோவர்த்தன மலையைத் தூக்கிப்பிடித்தல்,சிவன் ஜலந்தரா எனும் அரக்கனை அழித்தல் ஆகிய காட்சிகளும் உள்ளன.பழைய மலையாள எழுத்துகளைக் கொண்ட ஓவியங்களில் ஒன்று ஓவியரின் பெயரையும் அவரது குருவின் பெயரையும் குறிப்பிடுகிறது.இது ஓவியங்களின் காலத்தைக் கண்டுபிடிக்க உதவுகிறது.

படங்கள்
-------

* EntranceEntrance
* RiverRiver
* OottupuraOottupura

மேற்கோள்கள்
-----------

1. ↑  "ASI Monuments in Thrissur". ASI. 2013-06-04 அன்று மூலம் பரணிடப்பட்டது. 2014-09-30 அன்று பார்க்கப்பட்டது.
2. ↑  "Pallimanna Siva Temple". Ishtadevatha. 2014-08-17 அன்று மூலம் பரணிடப்பட்டது. 2016-09-30 அன்று பார்க்கப்பட்டது.
3. ↑  "Pallimanna Siva Temple". The Hindu. 2016-09-30 அன்று பார்க்கப்பட்டது.
{{Infobox company
|name = வால்ட் டிஸ்னி உலகம்  
Walt Disney World
|logo = File:Walt Disney World Resort wordmark bw.svg|220px]]   
[[File:Cinderella castle day.jpg 
| logo\_size= 220px
|type = பிரிவு
|foundation = அக்டோபர் 1, 1971
|location = வூனா விஸ்டா ஏரி, புளோரிடா, அமெரிக்கா
|key\_people = யோர்ச் கலோகிரிடிஸ், தலைவர்
|industry = கேளிக்கைப் பூங்கா இயக்குபவர்
|products =
|revenue =
|operating\_income =
|net\_income =
|num\_employees =
|parent = வால்ட் டிஸ்னி பூங்கா மற்றும் ஓய்விடம் (வால்ட் டிஸ்னி உலகம் நிறுவனம்)
|subsid =
|homepage = உத்தியோகபூர்வ தளம்
|footnotes =
}}
**வால்ட் டிஸ்னி உலகம்** (*Walt Disney World*) அல்லது **வோல்ட் டிஸ்னி உலக ஓய்விடம்** சுருக்கமாக **டிஸ்னி உலகம்** என்பது உலகின் மிக அதிகமானோர் செல்லும் சுற்றுலா மற்றும் பொழுதுபோக்கு ஓய்விடமாகும். இது அமெரிக்காவின் புளோரிடாவில் உள்ள பியூனா விஸ்டா என்ற ஏரியில் அமைந்துள்ளது. வால்ட் டிஸ்னி நிறுவனத்தால் பராமரிக்கப்படும் இவ்விடத்தின் பரப்பளவு 30,080 ஏக்கர் (12,173 ஹெக்டயர்; 47 சதுர மைல்) பரப்பளவைக் கொண்டது. வால்ட் டிஸ்னி உலகில் நான்கு கேளிக்கைப் பூங்காக்களும் மற்றும் இரண்டு நீர்ப் பூங்காக்களும், இருப்பத்து நான்கு ஓய்வு விடுதிகளும் மற்றும் இரு ஆரோக்கிய நீரூற்று மற்றம் உடற்பயிற்சி நிலையங்கள், ஐந்து கோல்ப் விளையாட்டிடங்கள் மற்றும் பிற பொழுதுபோக்கு அம்சங்களும் உள்ளன.

மேற்கோள்கள்
-----------

1. ↑  Mannheim, Steve (2002). *Walt Disney and the Quest for Community*. Aldershot, Hampshire, England: Ashgate Publishing Limited. பக். 68–70. பன்னாட்டுத் தரப்புத்தக எண்:0-7546-1974-5.

வெளியிணைப்புக்கள்
-----------------
**துர்கா அஷ்டமி** அல்லது **மகா அஷ்டமி** ஐந்து நாட்கள் நீடித்த துர்கா பூஜா விழாவின் மிகவும் புனிதமான நாட்களில் ஒன்றாகும்.   பாரம்பரியமாக, அனைத்து இந்திய வீடுகளிலும் திருவிழா 10 நாட்கள் அனுசரிக்கப்படுகிறது, ஆனால், 'பந்தல்களில்' நடக்கும் உண்மையான பூஜை 5 நாட்களில் (சாஷ்டியில் தொடங்கி) நடைபெறுகிறது. இந்தியாவில் இந்த புனித சந்தர்ப்பத்தில் உண்ணாவிரதம் பலரால் மேற்கொள்ளப்படுகிறது. மக்களும் இந்த நாளில் ஒன்று கூடி 'கர்பா' ஆடவும் வண்ணமயமான ஆடைகளை அணியவும் செய்கிறார்கள். துர்கா தேவியின் ஆயுதங்கள் வணங்கப்படுவதால் இந்த நாள் 'அஸ்ட்ரா பூஜை' (ஆயுதங்களை வணங்குதல்) என்றும் அழைக்கப்படுகிறது. இந்த நாளில் ஆயுதங்கள் அல்லது தற்காப்புக் கலைகளைப் பயன்படுத்துவதால் இந்த நாள் விரா அஷ்டமி என்றும் அழைக்கப்படுகிறது.

விளக்கம்
--------

நவராத்திரி அல்லது துர்கா பூஜை கொண்டாட்டங்களின் எட்டாவது நாள் துர்காஷ்டமி அல்லது துர்கா அஷ்டமி என்று அழைக்கப்படுகிறது. இது மகாஷ்டமி என்றும் அழைக்கப்படுகிறது, மேலும் இது இந்து மதத்தின்படி மிகவும் புனிதமான நாளாகும். இது இந்து நாட்காட்டியின்படி அஸ்வினா மாதத்தின் பிரகாசமான சந்திர பதினைந்து அஷ்டமி திதியில் விழுகிறது. 

இது சில பிராந்தியங்களில் நம்பப்படுகிறது, சாமுண்டா தேவி இந்த நாளில் அன்னை துர்காவின் நெற்றியில் இருந்து தோன்றி சாந்தா, முண்டா மற்றும் ரக்தாபிஜா (மகிஷாசுராவின் கூட்டாளிகளாக இருந்த பேய்கள்) ஆகியவற்றை அழித்துவிட்டார். மகாஷ்டமியில் துர்கா பூஜை சடங்குகளின் போது 64 யோகினிகள் மற்றும் அஷ்ட சக்தி அல்லது மெட்ரிகாக்கள் (துர்கா தேவியின் எட்டு மூர்க்க வடிவம்) வழிபடப்படுகின்றன. அஷ்ட சக்திகள் என்றும் எட்டு சக்திகள் என்றும் அழைக்கப்படும் இந்தியாவின் வெவ்வேறு பகுதிகளில் வித்தியாசமாக விளக்கப்படுகிறது. ஆனால் இறுதியில், எட்டு தெய்வங்களும் சக்தியின் அவதாரங்கள். அவை ஒரே சக்திவாய்ந்த தெய்வீக பெண்பால், வெவ்வேறு ஆற்றல்களைக் குறிக்கும். 

துர்கா பூஜையின் போது வழிபடும் அஷ்ட சக்தி பிராமணி, மகேஸ்வரி, கௌமாரி, வைஷ்ணவி, வராஹி, நரசிங்கி, இந்திராணி மற்றும் சாமுண்டா.

பாரம்பரியம்
-----------

துர்கா அஷ்டமியுடன் தொடர்புடைய ஒரு பாரம்பரியம் வட இந்தியாவில் தோன்றியது. இளம், திருமணமாகாத சிறுமிகளின் ஒரு குழு (ஐந்து அல்லது ஏழு பேர் கொண்ட குழு) அவர்களை கௌரவிப்பதற்காக வீட்டிற்கு அழைக்கப்படுகிறது. இந்த இளம் பெண்கள் (கன்னியாகா) ஒவ்வொருவரும் பூமியில் துர்காவின் சக்தியை (ஆற்றலை) பிரதிநிதித்துவப்படுத்துகிறார்கள் என்ற நம்பிக்கையின் அடிப்படையில் இந்த பாரம்பரியம் அமைந்துள்ளது. சிறுமிகளின் குழு கால்களை கழுவுவதன் மூலம் வரவேற்கப்படுகிறது (ஒருவரை வரவேற்க இந்தியாவில் ஒரு பொதுவான சடங்கு), அவர்களை வீட்டிற்கு வரவேற்பது, பின்னர் சடங்குகள் அலதி மற்றும் பூஜை என செய்யப்படுகின்றன. சடங்குகளுக்குப் பிறகு சிறுமிகளுக்கு இனிப்புகள் மற்றும் உணவுகள் வழங்கப்பட்டு சிறிய பரிசுகளுடன் கௌரவிக்கப்படுகின்றன.

குறிப்புகள்
-----------

1. ↑  "Durga Ashtami". India.com. .
2. ↑  "Durga Ashtami tithi".
3. ↑  "Durga Ashtami".
4. ↑  "Durga Ashtami tithi".
[*தொடர்பிழந்த இணைப்பு*]
5. ↑  "Plot of Durga Ashtami". 2015-11-19 அன்று மூலம் பரணிடப்பட்டது. 2015-11-19 அன்று பார்க்கப்பட்டது.
6. ↑  "Traditions of Durga Ashtami". 2016-03-04 அன்று மூலம் பரணிடப்பட்டது. 2020-03-07 அன்று பார்க்கப்பட்டது.
**துர்ஜாதி** (*Dhurjati*) (தெலுங்கு: ధూర్ఝటి) (பொது ஊழி 15 அல்லது 16ஆம் நூற்றாண்டுகள் ) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின் அரசவையிலிருந்த அஷ்டதிக்கஜங்களில் ஒருவராகவும் இருந்தார்.

சுயசரிதை
--------

ஸ்ரீகாளஹஸ்தி என்ற ஊரில் சிங்கம்மா மற்றும் நாராயணன் ஆகியோருக்குப் பிறந்த சிறந்த சிவ பத்தரான இவர், ஆரம்பகால சோழர்களின் பகுதியாக இருந்த கொட்டாபி ( தற்போதைய சோழர்) நாட்டைச் சேர்ந்தவராக கருதப்படுகிறார்.

படைப்புகள்
----------

இவரது படைப்புகள் சிவபெருமானைப் புகழ்ந்து பேசுவதாகும். இவரது புகழ்பெற்ற படைப்புகளில் "ஸ்ரீகலாஹஸ்தீசுவர மகாத்மியம்" (சிவபெருமானின் அருள் / அற்புதங்கள்) மற்றும் "ஸ்ரீகலாஹஸ்தீசுவர சதகம்" (சிவபெருமானின் புகழைப்பாடும் நூற்றுக்கும் மேற்பட்ட கவிதைகள்) ஆகியவை அடங்கும்.

ஒரே குடும்பத்தில் இதே காலத்தைச் சேர்ந்த மேலும் நான்கு பேர் அதே துர்ஜாதி என்ற பெயரில் இருந்ததால் இவர் பெத்த துர்ஜாதி (தெலுங்கு: மூத்தவர்) என்று அழைக்கப்பட்டார். இவரது பேரன் வெங்கடராய துர்ஜாதி என்பவர் காளிதாசனின் இரகுவம்சத்திலிருந்து இந்துமதி பரிணயம் (இந்துமதியின் திருமணம்) என்ற காவியத்தை எழுதினார்.

கிருஷ்ணதேவராயர் துர்ஜதியை பின்வருமாறு பாராட்டியுள்ளார் *"ஸ்தூதிமதி யைனா ஆந்திரகாவி துர்ஜாதி பால்குலகலகல்ஜெனோ யுதூலிதா மாதுரி மஹிமா.* *.* *.* *. "* (துர்ஜாதியின் கவிதை எப்படி மிகவும் அழகாக இருக்கிறது).

குறிப்புகள்
-----------

* Dhurjati
* Sri Kalhasteeswara Sathakam PDF Download
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) ISBN 0-19-560686-8
* Golden age of Telugu Literature
* Literary activity in Vijayanagara Empire
* Sree Kaalahasti Maahaathyamu, Mahaakavi Dhoorjati, EMESCO BOOKS- Sampradaaya Saahiti - A low price edition, with Viswanatha Satyanarayana's introduction, 2006.

குறிப்புகள்
-----------



1. ↑
2. ↑  Dhurajti பரணிடப்பட்டது 2009-04-10 at the வந்தவழி இயந்திரம்
இடமிருந்து வலமாக, சஹம்பதி பிரம்மா, மைத்திரேயர், வஜ்ரபானி 
**புதுருவகல** இலங்கையின் வெல்லவாயவிலிருந்து இருந்து தென்கிழக்காக நான்கு மைல் தொலைவில் உள்ள ஒரு மகாயான பௌத்த தலம் ஆகும். புதுருவகல என்றால் *புத்தரின் கற்சிற்பம்* என்று பொருள். இங்கு தான் 51 அடி உள்ள இலங்கையின் மிகப்பெரிய புத்தர் சிலை காணப்படுகிறது. இது தீபங்கர புத்தரின் சிலையாக இருக்கலாம் என கருதப்படுகிறது.

எண்ணெய் விளக்கு
இந்த இடத்தை குறித்த சரித்திர தகவல்கள் ஏதும் கிடைக்கப்பெறவில்லை. இதன் உண்மையான பெயர் கூட அறியப்பெறவில்லை, புதுருவகல என்பது காரணப்பெயர் ஆகும். இது 9ஆம் மற்றும் 10ஆம் நூற்றாண்டை சேர்ந்ததாக இருக்கலாம் என கருதப்படுகிறது. இங்குள்ள பல சிலைகள் மகாயான பௌத்தத்தை சார்ந்த சிலைகளாக உள்ளன. அவலோகிதேஷ்வரர், தாரா தேவி முதலிய போதிசத்துவர்களின் சிலைகள் இங்கே காணக்கிடைக்கிறது. இலங்கையில் முற்காலத்தில் மகாயானம் பின்பற்றப்பட்டது, அந்த காலகட்டத்தில் இச்சிற்பங்கள் இயற்றப்பட்டிருக்க வேண்டும். இங்குள்ள போதிசத்துவர்களின் சிலைகளின் அமைப்பும் இருப்பிடமும் மஞ்சுஸ்ரீ மூலகல்பம் என்னும் பௌத்த தாந்திரீக நூலில் கூறப்பட்டுள்ளவாறு செய்யப்பட்டுள்ளது. ஆகவே, இங்கு வஜ்ரயான பௌத்தமும் பின் பற்றப்பட்டிருக்கலாம் என கருதப்படுகிறது

தேரவாத - மகாயான பிரிவினை காரணமாக தற்போது இருப்பது இவ்விடம் கவனிப்பாரற்று உள்ளதாக ஒரு சாரார் கருதுகின்றனர்

இவற்றையும் காண்க
----------------

* இலங்கையில் மகாயானம்

மேற்கோள்கள்
-----------

1. 1 2  Buduruvagala,  பரணிடப்பட்டது 2008-07-08 at the வந்தவழி இயந்திரம்
2. ↑  Buddha's Rock Mahayana Legacy at Buduruvagala
3. ↑  BuddhaNet\_Net Sacred Island – A Buddhist Pilgrim's Guide to Sri Lanka Buduruvagala,
4. ↑

வெளி இணைப்புகள்
---------------

* புதுருவகலவும் இலங்கையில் அழிக்கப்படும் மகாயான கலாச்சாரமும்
* புதுருவகலவை குறித்த புத்தாநெட் கட்டுரை
**மனோன்மணி சண்முகதாஸ்** (பிறப்பு: அக்டோபர் 14, 1943) ஈழத்தின் கல்வியாளரும், தமிழறிஞரும் ஆவார்.

வாழ்க்கைக் குறிப்பு
-------------------

மனோன்மணி இலங்கையில் முருகேசன், பாக்கியம் அம்மாள் ஆகியோர்க்கு மகளாகப் பிறந்தவர். 1948 முதல் 58 வரை சிவப்பிரகாசர் பள்ளியில் தொடக்க உயர்நிலை வகுப்புகளைப் பயின்றவர். 1959 இல் புகுமுக வகுப்பை மெதடிச நிறுவனத்தில் பயின்றவர். 1961 முதல் 65 வரை இலங்கை பேராதனைப் பல்கலைக்கழகத்தில் இளங்கலை வரலாறு பயின்றவர். பின்னர் நூலகவியல் சார்ந்த பட்டயப்படிப்பு நிறைவு செய்தவர்.

முனைவர் பட்டம்
--------------

1978-80 இல் யாழ்ப்பாணப் பல்கலைக்கழகத்தில் முதுகலை தமிழ் இலக்கியம் பயின்றார். முனைவர் க. கைலாசபதியின் மேற்பார்வயில் சி.வை.தாமோதரம்பிள்ளை குறித்த ஆய்வேட்டை இதற்காக வழங்கினார். 1994-97 இல் யாழ்ப்பாணப் பல்கலைக்கழகத்தில் பேராசிரியர் கா. சிவத்தம்பியின் மேற்பார்வையில் முனைவர் பட்ட ஆய்வு நிறைவு செய்தார். "சங்க இலக்கியத்தில் உரைகளின் பொருத்தப்பாடு - குறுந்தொகை" (Appropriateness of the Commentaries to Cankam literature: A close analysis of Kuruntokai) என்னும் தலைப்பில் இவரது முனைவர் பட்ட ஆய்வு அமைந்தது.

ஆசிரியப் பணி
------------

வட்டுக்கோட்டையில் அமைந்துள்ள யாழ்ப்பாணக் கல்லூரியில் (1965-68) இளங்கலைத் தமிழ் மாணவர்களுக்குத் தமிழ் பயிற்றுவிக்கும் பணியில் தம் ஆசிரியப் பணியைத் தொடங்கிய மனோன்மணி 1979-82 வரை தம் கணவர் பேராசிரியர் அ. சண்முகதாசின் ஆய்வுப்பணிகளுக்கு உதவியாக இருந்தார். 1975 முதல் யாழ்ப்பாணக் கல்லூரி ஒன்றில் வருகை தரு விரிவுரையாளர் பணியாற்றினார்.

### சப்பானில் பணி

1983 முதல் 1993 வரை சப்பானியப் பல்கலைக்கழகத்தில் பேராசிரியர் சுசுமு ஓனோவின் ஆய்வுப்பணிகளில் இணைந்து ஆய்வாளராகப் பணிபுரிந்தார். தமிழ்மொழிக்கும் சப்பான் மொழிக்குமான உறவு பற்றிய அரிய ஆய்வுப்பணியில் ஈடுபட்டு உழைத்தார். அதுபொழுது சப்பானிய இலக்கியம், கவிதைகள் பற்றிய படைப்புகளைத் தமிழில் வழங்கினார். மேலும் முதுகலை பயிலும் சப்பானிய மாணவர்களுக்கு தமிழ் மொழி, இலக்கியம், பண்பாடு பற்றி பாடம் நடத்தும் வாய்ப்புப் பெற்றார். 1993 ஆம் ஆண்டுக்குப் பிறகு வருகைதரு பேராசிரியர் பணியில் யாழ்ப்பாணப் பல்கலைக்கழகத்தில் பணிபுரியத் தொடங்கினார். தொடர்ந்து சப்பான் நாட்டிற்குச் சென்று தமிழ் சப்பானிய ஆய்வுகளுக்கும் உதவினார்.

### வெளியிட்ட நூல்கள்

* பத்தொன்பதாம் நூற்றாண்டுத் தமிழ் இலக்கியத்தின் முக்கிய போக்குகள்
* சி.வை. தாமோதரம் பிள்ளை ஓர் ஆய்வு
* ஆற்றங்கரையான்
* தமிமொழியும் யப்பானிய மொழியும் இலக்கண ஒப்புமை
* யப்பானிய மொழியைத் தமிழில் கற்க (கைநூல்)
* தமிழ்மொழி அகராதி தந்த சதாவதானி
* பண்டைத் தமிழர் வாழ்வியற் கோலங்கள் (இரு தொகுதி)
* தமிழர் யப்பானியர் வாழ்வில் தைப்பொங்கல்
* சப்பானியக் காதல் பாடல்கள்
* குறுந்தொகை ஒரு நுண்ணாய்வு
* காலம் தந்த கைவிளக்கு,
* காலத்தை வென்ற பெண்கள்
* சங்க காலத்திருமண நடைமுறைகள்
* சி.வை.தாமோதரன் பிள்ளை
* நாலும் இரண்டும் சொல்லுக்கு உறுதி (2012)
* இலங்கைத் தமிழியல் - சில பதிவுகள் (2012)

விருதுகள்
---------

கலைஞானச் சுடர் விருது உள்ளிட்ட பல விருதுகள் இவருக்குக் கிடைத்தன.
**துரோணாச்சாரியார் கோயில்** (*Dronacharya Temple*) மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாருக்கு அர்ப்பணிக்கப்பட்டுள்ள ஒரே கோயிலாகும். இது இந்தியாவின் அரியானா மாநிலத்தில் இருக்கும் குருகிராமில் உள்ள பீம் நகர் கிராமத்தில் அமைந்துள்ளது.

வரலாறு மற்றும் முக்கியத்துவம்
-----------------------------

மகாபாரதக் காவியத்தின் படி குரு துரோணாச்சாரியார் வாழ்ந்த இடம் குருகிராம் ஆகும். இவர் பாண்டவர்களுக்கும்]] கௌரவர்களுக்கும் கல்வி கற்பித்த இடமும் இதுவாகும். 1872 ஆம் ஆண்டில் துரோணரின் மனைவியான சீத்தாலா தேவியின் தீவிர பக்தரான சிங்க பாரத், என்பவர் தற்போதைய இக்கோயிலைக் கட்டினார். துரோணாச்சாரியார் தொடர்பான கட்டிடங்களுக்கு சிங்க பாரத் நிறைய நிலங்களை நன்கொடையாக வழங்கினார். காலப்போக்கில், துரோணர் கோவில் பெரிதாகி ஓர் அறையிலிருந்து இரண்டு அறைகளாக மாறியது.  கோயிலுக்கு அருகில் வசிக்கும் ஐந்து குடும்பங்களால் தற்போது கோயில் பராமரிக்கப்படுகிறது. பெரும்பாலும், மிகவும் பிரபலமான சீத்தலா மாதா கோயிலுக்கு வருகைதரும் பார்வையாளர்கள் துரோணாச்சார்யா கோயிலுக்கும் வருகிறார்கள்.

குருகிராமில் மகாபாரதத்துடன் தொடர்புடைய துரோணாச்சார்யார் குளீத்த இடமாகக் கருதப்படும் பீமா குந்து ஏகலைவா கோயில் மற்றும் பாண்டவர்களால் கட்டப்பட்ட சிவன் கோயில் போன்ற முக்கிய இடங்களுக்கு அருகில் இந்த கோயில் அமைந்துள்ளது.

கட்டமைப்பு
----------

இரண்டு அறைகளைக் கொண்ட இந்த ஆலயம் ஒரு தெருவின் மூலையில் அமைந்துள்ளது. கோவிலுக்கு இளஞ்சிவப்பு வண்ணம் பூசப்பட்டுள்ளது. கோயிலின் நடுவில் துரோணரின் உயரமான சிலை வைக்கப்பட்டுள்ளது. துரோணர் சிலையைச் சுற்றி மற்ற இந்து தெய்வங்களின் சிலைகள் உள்ளன. பின்புறச் சுவரில் துரோணாச்சாரியார் தனது மாணவர்களுக்குப் பாடம் நடத்துவதைச் சித்தரிக்கும் ஓவியங்கள் உள்ளன.

சுற்றுலாவுக்கான சமீபத்திய முயற்சிகள்
------------------------------------

குர்கானின் பெயர் குருகிராம் என மாற்றப்பட்டபோது பீம் நகர் கிராம மக்கள் மிகவும் மகிழ்ச்சியடைந்தனர். துரோணர் கோயிலுக்கு சுற்றுலாப் பயணிகள் அதிகம் வருவார்கள் என்று எதிர்பார்த்தனர். சுற்றுலாவை அதிகரிக்க, துரோணாச்சார்யா கோயில், ஏகலைவா கோயில் மற்றும் அருகிலுள்ள பிற இடங்களை உள்ளடக்கிய உள்ளூர் சுற்றுலா சுற்றுவழி உருவாக்கப்பட வேண்டும் என்று கிராம மக்கள் கோரிக்கை விடுத்துள்ளனர்.

மேற்கோள்கள்
-----------

1. ↑  "In Gurugram's Subhash Nagar exists the only temple dedicated to Dronacharya". *Hindustan Times* (ஆங்கிலம்). 2018-06-04. 2020-05-14 அன்று பார்க்கப்பட்டது.
2. ↑  "Witness to over a century of change, a temple for the 'Guru' in Gurgaon". *The Indian Express* (ஆங்கிலம்). 2016-10-08. 2020-05-14 அன்று பார்க்கப்பட்டது.
3. ↑  "Locals want tourist circuit developed for the Guru". *Hindustan Times* (ஆங்கிலம்). 2016-04-15. 2020-05-14 அன்று பார்க்கப்பட்டது.
**பீசாங் கோரேங்**  (இந்தோனேசிய / மலேசிய மொழியில் *வறுத்த வாழை என்று பொருள்.)* பெரும்பாலும் இந்தோனேசியா, மலேசியா, பிலிப்பைன்ஸ் (இது டகலொக் மொழியில் *saging pritong* என்று அழைக்கப்படுகிறது) மற்றும் சிங்கப்பூர் போன்ற நாடுகளில் ஒரு சிற்றுண்டி உணவாக அறியப்படுகின்றது. சிங்கப்பூர் மற்றும் மலேசியா நாட்டின் சில பகுதிகளில் இது "கோரேங் பீசாங் *என்றும் அழைக்கப்படுகின்றது. அதன் பொருள் பொறிக்கப்பட்ட வாழைப்பழம்" என்பதாகும்.. இந்தோனேசியா மற்றும் மலேசியாவில் பீசாங் கோரேங் சாலையோர உணவுக்கடைகைகளில் விற்கபடுவதைதான் அதிகம் காணமுடியும்.உயர்விடுதிகளில் விற்கப்படும் பீசாங்க் கோரேங் விட ஒட்டுக்கடைகளில் விற்கப்படும் பீசாங் கோரேங் அதிக சுவை நிறைந்தது என்கின்ற ஒருக் கருத்து அந்நாடுகளில் உள்ள மக்களின் மதில் உள்ளது.*

வாழைப்பழங்களை  நன்றாக பிசைந்து கோதுமை அல்லது சோள மாவு மற்றும் சீனி கலந்து பிறகு சூடான எண்ணெயில் பொறிக்கப்படுவதன் மூலம் பீசாங் கோரேங் தயாராகின்றது. பெரும்பாலான தெருக்கடைகளில் விற்கப்படும் பீசாங்க் கோரேங் இப்படிதான் செய்யப்படுகின்றது. அதேநேரத்தில் உயர்தர உணவகங்களில் விற்கப்படும் பீசாங்க் கொரேங் சீஸ், ஜாம், பாலாடை , சாக்லேட் என்று பல்வேறு இனிப்பு பொருட்கள் வைத்து பரிமாறப்படுகின்றது.

சூரினாம், மற்றும் நெதர்லாந்து போன்ற நாடுகளிலும் ஒரு சிற்றுண்டி உணவாக *பாகாபானா* என்கின்ற பெயரில் பீசாங் கோரேங் அறியப்படுகின்றது.(சூரினாம் மொழியில் சமைக்கப்பட்ட வாழைப்பழம் என்று பொருள்). [] வாழைப் பழங்களில் பலவகைகள் இருந்தாலும் *ராஜா பீசாங்* என்கின்ற வகைதான் பீசாங் கோரேங் செய்வதற்கு அதிகம் பயன்படுத்தப்படுகின்றது.

தோற்றம்
-------

பீசாங் கோரேங் 1511 ஆம் ஆண்டு காலை சிற்றுண்டியாக போர்த்துகீசியர்களால் அறிமுகப்படுத்தப்பட்டது. போர்த்துகீசியர்கள் வருவதற்கு முன் , வாழைப்பழங்கள் சமைத்து சாப்பிடும் வழக்கம் கிடையாது. போர்த்துகீசியர்களே முதன்முதல் மலாய் வகை உணவுகளில் மாவுப் பொருட்களைக் கொண்டு குறிப்பாக பலகாரங்கள் செய்யும் முறையை அறிமுகப்படுத்தினர். ஜப்பான் நாட்டில், தேம்புரா என்கின்ற ஒரு வகை பலகாரம் தோன்றுவதற்கும் மேற்கூறிய நிகழ்வே ஒருக் காரணமாக அமைந்தது.

இந்தோனேசியாவும் பீசாங்க் கோரேங்கும்
-----------------------------------

இந்தோனேசியா நாட்டின் ஒவ்வொரு பகுதியில் வெவ்வேறு பெயர்களிலும் பல்வேறு சுவைகளிலும் பீசாங்க் கோராங் கிடைக்கின்றது. எடுத்துக்காட்டாக, பாலி மாநிலத்தில் பீசாங்க் கோரேங் *கோடோக் கெடா* என்றழைக்கப்படுகின்றது. அதேவேளையில் மேற்கு ஜாவாவில் *காவ் கோரேங்* என்று அழைக்கப்படுன்றது.

காண்க
-----

* Fried plantain, African version of fried bananas
* Chuối chiên, Vietnamese version of fried bananas

பிற இணைப்புகள்
--------------

* Indonesian pisang goreng recipe பரணிடப்பட்டது 2013-07-09 at the வந்தவழி இயந்திரம்
* Malaysian pisang goreng recipe

மேற்கோள்கள்
-----------

1. ↑  "Visit Sabah, Malaysia Borneo". 2009-10-17 அன்று மூலம் பரணிடப்பட்டது. 2013-10-04 அன்று பார்க்கப்பட்டது.
2. ↑  Goreng Pisang: A Street Hawker Delight in Penang, Malaysia

வார்ப்புரு:Indonesian cuisine
வார்ப்புரு:Malaysian cuisine
வார்ப்புரு:Banana



  

வார்ப்புரு:Indonesia-cuisine-stub
வார்ப்புரு:Malaysia-cuisine-stub
வார்ப்புரு:Philippines-cuisine-stub
**பீஹார் ரயில் பேரழிவு** என்பது 1981 ஜூன் 6 அன்று இந்தியாவில் நடந்த தொடருந்து விபத்தை குறிக்கும் சம்பவம் ஆகும். மான்சி மற்றும் சகார்சா இடையே 800க்கும் மேற்பட்ட பயணிகளை சுமந்து சென்றபொழுது பாக்மதி ஆற்றுப்பாலத்தை கடந்தபொழுது தடம்புரண்டு நதியில் முழ்கியது.

ஐந்து நாட்களுக்கு பின்னர், 200 க்கும் மேற்பட்ட உடல்கள் மட்டும் மீட்கப்பட்டன, நூற்றுக்கணக்கான உடல்கள் இன்னும் கண்டறியப்படவில்லை. மதிப்பீட்டளவிள் மொத்த மரணங்களின் எண்ணிக்கை 500 முதல் 800 வரை இருக்கும் என்று அஞ்சப்படுகிறது. இந்த விபத்து மோசமான ரயில் விபத்தாக பதிவுசெய்யப்பட்டுள்ளது.

விபத்துக்காண காரணம் கேள்விக்குறியாக உள்ளது, மேலும் காரணங்கள் நன்கு ஆவணப்படுத்தப்படவில்லை எனினும் பல உத்தேசமாக பல காரணங்கள் கூறப்படுகின்றன:

* சூறாவளி
* திடீர் வெள்ளப்பெருக்கு
* கட்டுப்பாட்டு தோல்வி

சான்றுகள்
---------

1. ↑  REUTERS (June 9, 1981). "AROUND THE WORLD; Toll From Train Crash Reaches 215 in India". New York Times.. பார்த்த நாள்: 6 June 2010.
2. ↑  BBC, *Iran mourns train blast victims* See sidebar at bottom of page
3. ↑  
[*தொடர்பிழந்த இணைப்பு*]CBS பரணிடப்பட்டது 2004-04-26 at the வந்தவழி இயந்திரம்
4. ↑  "Emergency Disaster Management, Inc. *Train Wrecks in India*". 2007-03-11 அன்று மூலம் பரணிடப்பட்டது. 2017-03-10 அன்று பார்க்கப்பட்டது.
பீசா பொதுச்சங்கம் 1409இல் நடந்த போது அவிஞ்ஞோன் (சிகப்பு), உரோமை (நீலம்) ஆகிய திருந்ததையகளுக்கு ஆதரவளித்தோர்.
**பீசா பொதுச்சங்கம்** என்பது ஏற்கப்படாத கத்தோலிக்க திருச்சபையின் பொதுச்சங்கமாகும். 1409இல் மேற்கு சமயப்பிளவினை முடிவுக்கு கொணர இது இத்தாலியின் பீசா நகரில் கூடியது. இது அச்சமயம் திருத்தந்தை பதவி கோரிய பதின்மூன்றாம் பெனடிக்ட் மற்றும் பன்னிரண்டாம் கிரகோரி ஆகியோரின் பதவி பறிக்கப்பட்டதாக அறிவித்து, ஐந்தாம் அலெக்சாண்டரை திருத்தந்தையாக தேர்வு செய்தது. 

இயேசு பிறப்பின் முன்னறிவிப்பு விழாநாளில் பீசா உயர் மறைமாவட்ட பேராலயத்தில் கூடிய இச்சங்கத்தில் 4 மறைமுதுவர்கள், 22 கர்தினால்கள் மற்றும் 80 ஆயர்கள் இருந்தனர். மேலும் வர இயலாத 100 ஆயர்களின் பதில் ஆட்களாக குருக்களும், 87 ஆதீனத் தலைவர்களும், 41 துறவற அமைப்புகளின் தலைவர்களும், 300 இறையியல் மற்றும் திருச்சபை சட்ட வல்லுநர்களும் குழுமியிருந்தனர். இவர்களோடு எல்லா ஐரோப்பிய கிறித்தவ நாடுகளின் பதில் ஆட்களும் இருந்தனர். இதில் திருத்தந்தை பதவி கோரியவர்களோ அல்லது அவர்களின் பதில் ஆட்களோ பங்கேற்காததால் அவர்கள் சங்கத்தை இழிவு படுத்தியதாக சங்கத்தின் நான்காம் அமர்வில் (contempt of court) குற்றஞ்சாட்டப்பட்டனர். பின்னர் திருத்தந்தை பதவி கோரும் இருவரில் உண்மையான வாரிசு யார் என்பது குறித்து விவாதிக்கப்பட்டது.

சங்கத்தின் முடிவில் திருச்சபையின் அதி உயர் நன்மைக்காகவும் (Salus populi suprema lex esto) அதன் ஒற்றுமையை காக்கவும் கர்தினால்களே முடிவு எடுக்கும் அதிகாரம் உடையவர் என அறிக்கையிடப்பட்டது. இது திருத்தந்தையின் அதிகாரத்துக்கு நேரடியாக விடப்பட்ட சவாலாகக்கருதப்பட்டதால் சீர்திருத்தத் திருச்சபையினர் இச்சங்கத்தை கிறித்தவ சீரமைப்பின் முதல் படியாகப்பார்த்தனர்.

இச்சங்கம் யாரையும் எதிர்த்தோ அல்லது திரிபுக்கொள்கையினை பரப்பவோ கூட்டப்படாததாலும், இதில் பங்கேற்றவர்களுக்கு இருந்த அதிகாரம், நல்லெண்ணம், ஒருமித்தமுடிவு மற்றும் அரச ஆதரவு பெற்றிருந்ததால் இது மற்ற செல்லா சங்கங்களைவிடவும் தனித்துவம் உடையது ஆகும்.

இச்சங்கத்தின் முடிவில் நடந்த ஐந்தாம் அலெக்சாண்டரின் தேர்தலில் 14 உரோமை கர்தினால்களும் 10 அவிஞ்ஞோன் கர்தினால்களும் பங்கேற்றனர். இதன் முடிவை பதின்மூன்றாம் பெனடிக்டும் பன்னிரண்டாம் கிரகோரியும் ஏற்காததால் இது மேற்கு சமயப்பிளவினை மேலும் சிக்கலாக்கியது. இது காண்ஸ்தான்சு பொதுச்சங்கத்துக்கு காரணியானது.

மேற்கோள்கள்
-----------

1. ↑   [ 
Council of Pisa]

| * பா
* உ
* தொ
மேற்கு சமயப்பிளவின் திருத்தந்தையரும் எதிர்-திருத்தந்தையரும் |
| --- |
| ↓பதினொன்றாம் கிரகோரி உரோமைக்கு திரும்புதல்↱மேற்கு சமயப்பிளவின் துவக்கம்↓பீசா பொதுச்சங்கம்↓காண்ஸ்தான்சு பொதுச்சங்கம்- மேற்கு சமயப்பிளவின் முடிவுஏழாம் கிளமெண்ட்பதின்மூன்றாம் பெனடிக்ட்ஆறாம் அர்பன்ஒன்பதாம் போனிஃபாஸ்ஏழாம்இன்னசெண்ட்பன்னிரண்டாம் கிரகோரிஐந்தாம் அலெக்சாண்டர்→23ம் யோவான்│1377│1387│1397│1407│1417

     = அவிஞ்ஞோன்
     = உரோமை
     = பீசா
 |
**பாபில் கவர்னரேட்** அல்லது **பாபிலோன் மாகாணம்** (*Babil Governorate* அல்லது *Babylon Province*  ( அரபு மொழி: محافظة بابل‎ ) என்பது நடு ஈராக்கில் உள்ள ஒரு மாகாணம் ஆகும். இதன் பரப்பளவு 5,119 சதுர கிலோமீட்டர்கள் (1,976 sq mi), 2018 ஆகும். இந்த மாகாண மக்கள் தொகை 2,065,042 பேர் என மதிப்பிடப்பட்டுள்ளது. இந்த மாகாணத்தின் தலைநகரமாக கில்லா நகரம் உள்ளது. இது யூப்ரடீஸ் நதிக்கரையில் இருந்த பண்டைய நகரமான பாபிலோனுக்கு (بابل) எதிரே அமைந்துள்ளது.

வரலாறு
------

இன்றைய பாபிலோன் மாகாணத்தில் உள்ள பண்டைய நகரமான பாபிலோன் பண்டைய பாபிலோனியாவின் தலைநகராக இருந்தது. இந்த நகரம் ஈராக்கின் பாக்தாத்திற்கு தெற்கே யூப்ரடீஸ் ஆற்றின் கரையில் அமைந்துள்ளது.

கிமு மூன்றாயிரம் ஆண்டுகளிலிருந்து இந்த நகரம் இருந்துவருகிறது. ஆனால் பாபிலோனின் முதல் வம்சத்தின் மன்னர்களின் கீழ் கி.மு இரண்டாயிரம் ஆண்டின் துவக்கத்தில்தான் இது முக்கியம் பெற்றது. இந்த வம்சத்தின் ஆறாவது மன்னரான அம்முராபி (கிமு 1792–1750), பாபிலோனை தன் பேரரசின் தலைநகராக மாற்றினார். இவரது சட்ட விதிகளுக்காக சிறந்த முறையில் இவர் நினைவுகூரப்படுகிறார்.

இரண்டாம் நெபுகாத்நேசர் (கிமு 605–562) மேற்கு ஆசியாவின் பெரும்பகுதிக்கு பாபிலோனியப் பேர்ரசை விரிவுபடுத்தியபோது இந்த நகரம் மேலும் முக்கியத்துவம் பெற்றது.

1991 இல் பாபில் மாகாணம் ஷியா எழுச்சியின் மையமாக இருந்தது.

நிலவியல்
--------

பாபிலோன் மாகாணமானது 32 ° முதல் 33.25 ° வடக்கு அட்சரேகை மற்றும் 44 ° முதல் 45 ° கிழக்கு தீர்க்கரேகைக்கு இடையே அமைந்துள்ளது.

### மாவட்டங்கள்

பாபில் மாகாணமானது நான்கு மாவட்டங்களாக பிரிக்கப்பட்டுள்ளது அவை: 

* அல்-மஹாவில் மாவட்டம் ( அல்-மஹாவில் )
* அல்-முசயாப் மாவட்டம் ( அல்-முசயாப் )
* ஹாஷிமியா மாவட்டம் ( அல் ஹாஷிமியா )
* ஹில்லா மாவட்டம் ( ஹில்லா )

மேலும் காண்க
------------

* பாபிலோன்
* பாபிலோனியா

குறிப்புகள்
-----------

1. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
2. ↑  Mohammad, Mohammad Hadi (2012). "Prevalence of Bovine Sarcocystosis in Babylon province (مجلة الكوفة للعلوم الطبية البيطرية)". *Kufa Journal For Veterinary Medical Sciences* **3** (2): 78–83.. பார்த்த நாள்: 2020-12-03.
3. 1 2 3  "Babil Governorate Profile" (PDF). NGO Coordination Committee for Iraq (NCCI). 15 July 2015. 29 October 2015 அன்று மூலம் (PDF) பரணிடப்பட்டது.


| * பா
* உ
* தொ
ஈராக்கின் மாகாணங்கள் |
| --- |
| 
* அன்பார்
* பாபில்
* பாக்தாத்
* பாஸ்ரா
* தி கார்
* தியாலா
* தோஹுக்
* அர்பில்
* ஹலாப்ஜா
* கர்பலா
* கிர்குக்
* மேசான்
* முத்தன்னா
* நஜாப்
* நீனவா
* காதிசிய
* சலடின்
* சுலைமானியா
* வசிட்

 | Flag of Iraq |
**உட்புற வடிவமைப்பு**(Interior design) என்பது ஒரு கட்டிடத்தின் உட்பகுதியை அழகுப்படுத்துவதாகும்.

பிரிஸ்டோல் தங்கும்விடுதி
பாலியோல் கல்லூரி உணவறை, ஆக்ஸ்போர்டு

சிறப்பம்சங்கள்
--------------

### வீடுகளில்

ஏற்கனவே கட்டப்பட்ட வீடுகளில் உட்தோற்றத்தை சிறப்பாக்குவது இதன் சிறப்பம்சமாகும். இந்த முறையில் வடிவமைப்பது இடத்திற்கேற்றவாறு தனித்தன்மையான தனிப்பட்ட நபரின் விருப்பதிற்கேற்றவாறு உள்ளது. உட்புற வடிவமைப்பில் ஏற்கனவே உள்ளவை மறுவடிவமாக மாற்றப்படுகின்றன.

### வர்த்தகரீதியாக

சில்லறை வியாபார மையங்கள், பெருநிறுவனங்கள், வணிக மையங்கள், தொழிற்சாலைகள், கல்வி நிறுவனங்கள் போன்ற பல நிறுவனங்களின் உட்புற வடிவமைப்பில் வர்த்தகரீதியாக சிறப்பிடம் பெற்றுள்ளது.

உட்புற வடிவமைப்பு மாதிரிகள்
---------------------------

உட்புற வடிவமைப்பு மாதிரிகள் கணினியில் சில மென்பொருட்கள் உதவியுடன் தயாரிக்கப்படுகிறது. ஆட்டோகார்டு(Autocad), 3டிஎஸ் மேக்ச்(3ds max) போன்றவை உட்புற வடிவமைப்பு மாதிரிகள் தயாரிக்க பிரபலமாக பயன்படும் மென்பொருட்களாகும்.

உட்புற வடிவமைப்பு உதாரணங்கள்
----------------------------

* விடுதி San Domenico in Taorminaவிடுதி San Domenico in Taormina
* Villa del Balbianello Villa del Balbianello
* Apothecary roomApothecary room
* Lenno VillaLenno Villa
* A salongA salong

ஆதாரங்கள்
---------

1. ↑  Piotrowski, C, 2004, Becoming an Interior Designer, John Wiley & Sons, New Jersey, USA
**உணவு இயக்கம்** என்பது உணவை வாங்க முடியாத ஏழைகளின் தேவைக்காக உணவுப்பொருட்களை பிறரிடம் கொடையாக பெற்று விநியோகிக்கும் குழுக்கள், தனிநபர்கள் அல்லது நிறுவனத்தால் நடத்தப்படும் தொண்டு அமைப்பாகும்.

பார்வை
------

ஒரு உணவு இயக்கத்தின் போது சேகரிக்கப்பட்ட அழுகாத உணவுப் பொருட்கள்.
உணவு இயக்கங்கள் உணவு வைப்பகங்களை வைத்து, குறைந்த விலைக்கோ அல்லது இலவசமாகவோ உணவை வழங்கும் தன்னார்வ அமைப்புகளாகும். இவை பெரும்பாலும் வீடற்ற மக்கள், பராமரிக்க யாருமற்ற முதியவர்கள், அனாதை இல்லங்கள், அகதிகள், இயற்கை பேரழிவுகளால் பாதிப்புக்கு உள்ளானவர்கள் ஆகியோருக்கு உணவை விநியோகிக்கின்றனர்.

திறனாய்வு
---------

தொண்டு வேலைகளில் ஈடுபட்டிருக்கும் பலர் உணவு இயக்கங்களின் திறமையின்மை பற்றி விமர்சிக்கிறார்கள். அவசர உணவு வழங்குநர்கள் உணவுத் தொழிற்துறையில் உள்ள உபரி உணவுப் பொருட்களை அதிகப்படியான தள்ளுபடி விலையில், அதாவது 5% விலையில்கூட வாங்கலாம். இவ்வாறு குறைந்த விலையில் உணவு வாங்கினால், தன்னார்வலர்கள் உடல் ரீதியான உழைப்பு நன்கொடை செய்வதற்கு பதிலாக, அதே மதிப்புக்கு பண நன்கொடை செய்வதின் வழியாக, மிக அதிக அளவிலான உணவு பெற்று, மேலும் உணவு தொண்டு செய்யலாம்.

*பிரெட் ஃபார் சிட்டி கிரெக் ப்ளூம் அமைப்பு* (Greg Bloom of Bread for the City) நன்கொடை உணவின் ஆரோக்கிய மதிப்பையும் அதன் ஊட்டச்சத்து குறித்து கவலை தெரிவித்தது.

மேலும் காண்க
------------

* குருதிக் கொடை

குறிப்புகள்
-----------

1. 1 2  Yglesias, Matthew (2011-12-07). "Can the Cans" (in en-US). *Slate*. .

வெளி இணைப்புகள்
---------------

* Illustrative example of Food Drive Challenge, Delhi FoodBank பரணிடப்பட்டது 2013-01-15 at the வந்தவழி இயந்திரம்
* Food Drive FoodAThon by Delhi FoodBank, Aidmatrix Foundation, India பரணிடப்பட்டது 2013-01-15 at the வந்தவழி இயந்திரம்
**புக்சு**
**புக்சு** (பஞ்சாபி: ਬੁਘਚੂ )  *புக்சு*, *புக்டு* அல்லது *புக்காடு* என்று உச்சரிக்கப்படுகிறது,இது பஞ்சாப் பகுதியினைச் சார்ந்த ஒரு பாரம்பரியமான இசைக்கருவியாகும். இது நாட்டுப்புற இசை மற்றும் நாட்டுப்புற நடனங்களான  பாங்கரா (நடனம்),மல்வாய் கித்தா போன்ற பல்வேறு கலாச்சார நிகழ்வுகளில் பயன்படுத்தப்படுகிறது. இது மரத்தினால் செய்யப்பட்ட ஒரு எளிய கருவியாகும், இதன் வடிவம் டம்ரு என்ற இந்திய இசைக்கருவியை ஒத்ததாகும். அதன் பெயரினை ஒத்த *புக்சூ* என்ற ஒலியை எழுப்புகிறது.

வடிவம் மற்றும் இசைத்தல்
-----------------------

புக்சு என்பது ஒரு மணற்கடிகாரத்தின் வடிவத்தை கொண்டது, தலைப்பகுதியில் தோலைக்கொண்டுள்ளது. தடிமனான தண்டு அல்லது சரம் (நாண்) மையத்தினை துளைப்பதாய் உள்ளது. இச்சரத்தின் மறுபக்க முனையில் மரத்தினாலான குமிழ் கட்டப்பட்டுள்ளது. கருவியானது கையின் வளைவில் மடித்து பிடிக்கப்படுகிறது கருவி இருக்கும் அதே கையினால் சரமானது மரக்குமிழுடன் பிடிக்கப்படுகிறது. பின்னர் மற்றொரு கையின் விரல்களால் ஒரு அடிப்பான் கொண்டு தனித்துவமிக்க ஒலியை ஏற்படுத்த முடிகிறது. சரத்தினை இழுக்கும்போதும் அதனை தளர்வடைய வைக்கும் போதும் சுருதி ஒலியானது கட்டுப்படுத்தப்படுகிறது, சரத்தினை இழுக்கும்போது சுருதி அதிகரிக்கின்றது சரத்தினை தளர்வடைய வைக்கும்போது சுருதி குறைகிறது.

இவற்றையும் காண்க
----------------

* பஞ்சாபின் நாட்டுப்புற இசை கருவிகள்

மேற்கோள்கள்
-----------

1. ↑  ਅਮਰਜੀਤ ਬਬਰੀ. "ਮੈਂ ਪੰਜਾਬ ਬੋਲਦਾਂ!!". *An article about old Punjab in Punjabi*. www.likhari.org. ஆகஸ்ட் 9, 2020 அன்று மூலம் பரணிடப்பட்டது. March 17, 2012 அன்று பார்க்கப்பட்டது.
2. ↑  ਪ੍ਰੋ. ਪ੍ਰੀਤਮ ਸਿੰਘ ਗਰੇਵਾਲ. "ਮੇਲਾ ਛਪਾਰ ਦਾ - ਛੇ ਕੁ ਦਹਾਕੇ ਪਹਿਲਾਂ". *Article in Punjabi*. www.punjabiportal.com. November 1, 2012 அன்று மூலம் பரணிடப்பட்டது. March 17, 2012 அன்று பார்க்கப்பட்டது.
3. ↑  ਪੀ. ਐਸ. ਗਰੇਵਾਲ. "65ਵੇਂ ਅਜ਼ਾਦੀ ਦਿਹਾੜੇ ਦੇ ਅਵਸਰ 'ਤੇ ਖੇਤੀਬਾੜੀ ਮੰਤਰੀ ਨੇ ਕੌਮੀ ਝੰਡਾ ਲਹਿਰਾਇਆ". *Article in Punjabi*. www.punjabinfoline.com. April 19, 2013 அன்று மூலம் பரணிடப்பட்டது. March 17, 2012 அன்று பார்க்கப்பட்டது.
4. ↑  "The Art of Bhangra". www.hindustanheritage.msg. 2014-01-12 அன்று மூலம் பரணிடப்பட்டது. 11 Mar 2012 அன்று பார்க்கப்பட்டது.
5. 1 2  "Malwai Giddha". www.unp.me. 10 Mar 2012 அன்று பார்க்கப்பட்டது.
**வியட்நாமியப் புத்தாண்டு**, வியட்நாம் கலாச்சாரத்தில் மிக முக்கியமான கொண்டாட்டமாகும். சீன-வியட்நாம் மொழியில் புத்தாண்டு என்பது "முதல் நாள் முதல் காலை விருந்து" என பொருள்படும். வியட்நாமியப் புத்தாண்டானது வழக்கமாக சீன நாட்காட்டியின் அடிப்படையில் வசந்த வருகையை கொண்டாடப்படுகிறது. இது ஜனவரி அல்லது பிப்ரவரி மாதங்களில் வருகிறது.

வியட்நாம் மற்றும் சீனா இடையே உள்ள ஒரு மணி நேர வித்தியாசம் காரணமாக அமாவசை வெவ்வேறு நாட்களில் நிகழும் சந்தர்ப்பம் தவிர பொதுவாக சீனப் புத்தாண்டு கொண்டாடப்படும் அதே நாளில் வியட்நாமியப் புத்தாண்டும் கொண்டாடப்படுகின்றது. அது வியட்நாமிய நாட்காட்டியின் முதல் மாதத்தின் முதல் நாளில் இருந்து குறைந்தது மூன்றாம் நாள் வரை கொண்டாடப்படுகின்றது. வியட்நாம்வாசிகள் பல சிறப்பு உணவுகளை சமைத்தல், வீட்டைச் சுத்தப்படுத்தல் என்பன மூலம் புத்தாண்டு விடுமுறை கொண்டாட்டங்களுக்குத் தயாராகின்றனர். 

மேலும் புத்தாண்டானது யாத்திரைகளுக்கும் குடும்ப மறு சந்திப்புகளுக்குமான நேரமாக இருக்கின்றது. அவர்கள் கடந்த ஆண்டின் கடினமான பகுதிகளை பற்றி மறந்து வரவிருக்கும் ஆண்டை ஒரு நல்ல ஆண்டாக நம்பிக்கையுடன் வரவேற்கின்றனர். அவர்கள் புத்தாண்டை வசந்த காலத்தின் முதல் நாளெனக் கருதுகின்றனர். இப்பண்டிகை பொதுவாக "வசந்த விழா(Hội Xuan)" என அழைக்கப்படுகிறது.
வரலாற்றியலாக வியட்நாமிய மொழியின் எண்குறித் தொகுப்புகள் இருவகைப்படும்: இவற்றில் ஒருவகை தாயக வியட்நாமிய எண்குறி முறைமை யாகும்; மற்றொரு வகை சீன-வியட்நாமிய சொற்களால் ஆயதாகும். தற்கால வியட்நாமிய மொழியில் அன்றாடம் எண்ணுவதற்கும் கணிதப் பயனுக்கும் தாயக வியட்நாமியச் சொற்களே பயனில் உள்ளன. சீன-வியட்நாமிய சொற்கள், தற்கால ஆங்கில்லத்தில் கிரேக்க இலத்தீன் எண்குறிகள் பன்படுவதைப் போல, சில கோவைகளில் அல்லது சொற்றொடர்களில் மட்டுமே பயன்படுகின்றன. (எ.கா. *bi-* in *bicycle* போல). பதாயிரத்துக்கும் மேற்பட்ட எண்சார் அலகுகளில், தாயக வியட்நாம் வழக்கு இல்லாததால், சீன-வியட்நாமியச் சொற்கள் பயன்கொள்ளப்படுகின்றன.

கருத்தினம்
----------

சீனப் பண்பாட்டு வட்டார மொழிகளில் அதாவது யப்பானிய மொழி, கொரிய மொழி போன்றவற்றில் இருவகை எண்குறி முறைமைகள் வழக்கில் உள்ளன. இவற்றில் ஒன்று தாயக வழக்கு சார்ந்ததாகும். மற்றொன்று சீன வழக்கு சார்ந்ததாகும். என்றாலும் சீனச் சொற்களே பொதுவாக வழங்குகின்றன. ஆனால் வியட்நாமிய மொழியில், மாற்றாக, அன்றாட வழக்கில் சீனம் சார்ந்த வழக்கு பயனில் இல்லை. ஒன்று முதல் ஆயிரம் வரை வியட்நாமியத் தாயக எண்குறிகளும், பத்தாயிரத்துக்கும் மேற்பட்ட மில்லியன் போன்ற எண்சார் அலகுகளுக்குச் சீன-வியட்நாமிய எண்குறிகளும் பயனில் நிலவுகின்றன.

அடிக்குறிப்புகள்
----------------

மேலும் காண்க
------------

* சீன எண்குறிகள்
* யப்பானிய எண்குறிகள்
* கொரிய எண்குறிகள்
**விம்பிசார கதை** அருணாசலம் 09 1  என்னும் தமிழ்நூல் நீலகேசி உரை என்னும் உரைநூலில் நான்குவரி ஆசிரியப்பாப் பகுதி ஒன்றுடன் குறிப்பிடப்பட்டுள்ள நூல் ஆகும். இது ஒன்பதாம் நூற்றாண்டில் தோன்றியது.

பாடல்
-----

உலுப்பிணி வனத்தில் ஒண்குழைத் தேவி
வலம்படு மருங்குல் வடு தோயுறாமல்
ஆன்றோன் அவ் வழித் தோன்றினன் ஆதலின்
ஈன்றோள் ஏழ் நாள் இன் உயிர் வைத்தாள்.

விம்பிசாரன் கதை
---------------

விம்பிசாரன் மகத நாட்டைக் கி.மு. 540-490 ஆண்டுகளில் ஆண்டுவந்தான். மனைவியையும், மகனையும், செல்வத்தையும் துறந்து மொய்ஞ்ஞானம் தேடி வெளிப்பட்டுத் திரிந்த புத்தர், விம்பிசாரனின் யாகத்தில் பலியிடச் சென்ற ஆடுகளைப் பின்தொடர்ந்து சென்று மன்னனுக்கு நல்லறிவு புகட்டி ஆடுகளைக் காப்பாற்றி மன்னனைத் தன் நெறியில் ஒழுகச் செய்தார். இதனால் விம்பிசாரன்மீது பொறாமை கொண்ட **தேவதத்தன்** பிம்பிசாரனின் மகனாகிய **அஜாத சத்துரு** என்பவனைத் தன்வயப்படுத்திக்கொண்டு அவன்மூலம் விம்பிசாரனைச் சிறையிலிட்டு, புத்தருக்கும் பல கொடுமைகள் செய்தான். சிறையில் தந்தையைப் பட்டினி போட்டான. தன் தாயார் தன் தந்தைக்கு மறைவாக உணவு தருவது அறிந்து அதனையும் தடை செய்ததோடு, தந்தையையும் கொன்றான். கடைசியாக அஜாத சத்துருக்கு ஒரு மகன் பிறந்தான். அப் பிள்ளைமீது அன்பு கொண்ட அவன் தான் தன் தந்தைக்குச் செய்த கொடுமைகளை எண்ணி வருந்தினான். - இது விம்பிசாரன் கதை. இந்தக் கதை இந்த நூலில் கூறப்பட்டிருந்தது எனலாம்.

தொடர்புடைய பாடல்
----------------

பாசடைப் போதிப் பேர் அருள் வாமன்
வரையா ஈகை போல யாவிரும்
கொடைப்படு வீரக் கொடை வலம்படுதலின்
முன்னர் ஒருமுறைத் தன் உழை இரந்த
அன்பு இல் அரக்கர் வேண்டு அளவும் பருக
என்பு தொறும் கழிப்பித் தன் மெய் திறந்து வாக்கிக்
குருதிக் கொழும்பதம் கொடுத்ததும் அன்றிக்
கடுந்துயர்ப் பட்ட கள்ளப் புறவின்
மாய யாக்கை சொல்லிய தான் தன்
உடம்பு நிறுத்துக் கொடுத்ததும் அன்றி. 
இப் பாடலில் 'போதிப் பேரருள் வாமன்' என்பது புத்தனைக் குறிக்கும் எனக் கொண்டு இந்தப் பாடலும் 'விம்பிசார கதை' நூலின் பகுதியாக இருக்கலாம் என்பது மு. அருணாசலம் கருத்து.

அடிக்குறிப்பு
-------------

1. ↑  மு. அருணாசலம். *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014 முதல் பதிப்பு 1975, திருத்தப்பட்ட பதிப்பு 2005. பக். 301.
2. ↑  பெருந்தொகை தொகுப்புப் பாடல் எண் 101
**பாப் ஷாலினி** என பிரபலமாக அழைக்கப்படும் **ஷாலினி சிங்** , இந்தியாவிலுள்ள தமிழ்நாட்டின் பாடகர் ஆவார். ஷாலினி என்ற ஒரு இசைட்தொகுப்பை அவர்தனது பதின்மூன்றாம் வயதிலேயே வெளியிட்டார். அவர் இந்திய திரைப்படங்கள் மற்றும் இசைத் தொகுப்புகளுக்கான பல்வேறு இந்திய மொழிகளில் 5000 க்கும் மேற்பட்ட பாடல்களைப் பாடினார். ஏ. ஆர். ரகுமான் , ஹாரிஸ் ஜெயராஜ் , இளையராஜா , யுவன் ஷங்கர் ராஜா , வித்யாசாகர் மற்றும் பலரின் இசையில் பாடியுள்ளார்.

ஷாலின் ஒரு பாடகர், நடிகர், பதிவர் மற்றும் எழுத்தாளர் ஆவார். அவர் 1984 இல் பிறந்தார். அவர் தின்செல் ரங்கி தயாரிப்பு நிறுவனத்தின் முதன்மை அதிகாரி ஆவார். அவர் பாலாஜி என்பவரைத் திருமணம் செய்து கொண்டார், அவருக்கு ஆதித்யா என்கிற மகன் இருக்கிறார். தற்போது அவர் சென்னையில் வசிக்கிறார். அவரது கணவர் ஸ்வீடன் சார்ந்த நிறுவனத்தில் பொது மேலாளராகப் பணியாற்றுகிறார்.

ஆரம்ப வாழ்க்கை
--------------

தமிழ்நாட்டில் பிறந்தவர் ஷாலினி, இவருடைய பெற்றோரின் ஒரே மகளாவார் அதனால் அவர்களின் கவனத்தை முழுவதும் பெற்றார். இவர் புனித ஏஞ்சல்ஸ் கான்வெண்ட் பள்ளியில் படித்தார். மேலும் ஆல்பா முதல் ஒமேகா வரையிலான இசை பயிற்சியினை முடித்தார். இவர் தனது மூன்றாம் வயதுமுதல் பாடத்தொடங்கினார்.

புனித ஏஞ்சல்ஸ் கான்வென்ட் பள்ளியில் முதல் வகுப்பில் படிக்கும்போது தூர்தர்ஷனுக்காக அவர் பாடினார். இது 1980 களில் லிட்டில் ஸ்டார்ஸ் பிரிவில் 10 நிமிட நிகழ்ச்சியாக இருந்தது. சென்னையில் உள்ள பிரையன் மற்றும் கிறிஸ்டின் பால் ஆகியோர் உள்ளிட்ட குழுமத்தின் ஒரு பகுதியாக அழைக்கப்பட்டார். இவரது ஐந்தாவது வயதில் முதல் ஜிங்கிளை பாட தாயன்பன் ஒரு வாய்ப்பு வழங்கினார்.

தொழில்
------

13 வயதில் 'ஷாலினி' என்ற பெயரில் அவரது முதல் இசைத்தொகுப்பு வெளியிடப்பட்டது. இது தமிழ் மொழியில் எட்டு பாடல்களின் கலவையாகும். ஹரிஸ் ஜெயராஜால் எழுதப்பட்ட காக்க காக்க என்கிற படத்தில் இடம்பெற்ற *என்னைக் கொஞ்சம்* மற்றும் *முதல் நாள்* ஆகிய பாடல்களில் பெரும்பங்காற்றியுள்ளார். பல இந்தி இசைத்தொகுப்புகளிலும் அவர் பாடியுள்ளார். மேற்கத்திய இசையை பதினொரு ஆண்டுகள் கற்றுத் தேர்ந்தபின், கர்நாடக இசையை இரண்டு ஆண்டுகளாகக் கற்றுக்கொண்டார். பின்னர் அவர் ஹிந்துஸ்தானி இசையை ஆறு ஆண்டுகளாகக் கற்றுக்கொண்டார். 2014 ஆம் ஆண்டில் தனது எட்டாவதுவது பியானோ பாடங்கள் தேர்வை முடித்தார்.

குறிப்புகள்
-----------

1. ↑  "The Hindu : Metro Plus Pondicherry / Music : `I try not to imitate my father'".
2. ↑  "Home - Tinsel Rangi Productions". 2021-10-20 அன்று மூலம் பரணிடப்பட்டது. 2019-03-17 அன்று பார்க்கப்பட்டது.
3. ↑  "Tamil Playback Singer Pop Shalini | NETTV4U".
**சூரியனின் நகரம்** (*The City of the Sun*; இத்தாலியம்: *La città del Sole*; இலத்தீன்: *Civitas Solis*) என்பது டொமினிக்கன் மெய்யியலாளரான தொம்மாசோ கம்பனெல்லா என்பவர் எழுதிய மெய்யியல் ஆக்கம் ஆகும். இது ஒரு தொடக்ககாலக் கற்பனை சார்ந்த ஆக்கம். இது 1602ல், எசுப்பானிய ஆட்சிக்கு எதிராகச் சதி செய்த குற்றச்சாட்டின் பேரில் கம்பனெல்லா சிறையில் இருந்த போது இத்தாலிய மொழியில் எழுதப்பட்டது. இதன் இலத்தீன் வடிவம் 1613-14ல் எழுதப்பட்டு 1623ல் பிராங்க்போர்ட்டில் வெளியானது.

சுருக்கம்
---------

இந்நூல் உரையாடல் வடிவத்தில் எழுதப்பட்டுள்ளது. பிளேட்டோவின் *குடியரசு*, அவர் எழுதிய தைமீயசில் உள்ள அத்திலான்டிசின் விபரிப்பு என்பவற்றால் தூண்டப்பட்ட இந்நூல், இறையாட்சிச் சமூகம் ஒன்றை விபரிக்கிறது. இதில், பொருட்கள், பெண்கள், பிள்ளைகள் என்பன பொதுவானவை. அரபு மொழியில் எழுதப்பட்ட "பிக்காட்ர்க்சு" என்னும் மந்திர நூலில் வரும் *அடோசென்டின்* என்னும் நகரத்தையும் இது ஓரளவுக்கு ஒத்தது. இசுப்பானிய அரசர்கள், பாப்பாண்டவருடன் சேர்ந்து உண்மையான சமயம் வெற்றியடைவதற்கும், அது உலகம் முழுவதும் பரவுவதற்குமான இறைவனின் திட்டத்தைச் செயல்படுத்துவதற்கான கருவிகள் ஆவர் என "சூரிய நகரம்" நூலின் இறுதிப் பகுதியில், கம்பனெல்லா கூறுகிறார்.

நகரம்
-----

இந்த நூலில் வரும் "சூரிய நகரம்" இந்நகரம் ஏழு சுற்றுக்களாக அமைந்த வளையங்களாகப் பிரிக்கப்பட்டுள்ளது. இவ்வளையங்கள், சூரிய மண்டலத்தில் உள்ள கோள்களைத் தழுவிப் பெயரிடப்பட்டு உள்ளன. இங்கே மக்கள் வாழ்வதற்கான மாளிகைகள் கட்டப்பட்டுள்ளன. உடல் நலத்தைத் தரக்கூடிய வகையில் இந்நகரம் பொருத்தமான அமைவிடத்தில் உள்ளது. சுத்தமான காற்றுக் கிடைக்கும் வகையில் மலைச் சரிவில் இது அமைந்திருக்கிறது.

குறிப்புகள்
-----------

1. ↑  Tommaso Campanella in "Stanford Encyclopedia of Philosophy". 22 அக்டோபர் 2014 அன்று பார்க்கப்பட்டது.
2. ↑  Campanella, Tommaso. The City of the Sun, குட்டன்பர்க் திட்டம்.

வெளியிணைப்புக்கள்
-----------------

* 

* *The City of the Sun* at குட்டன்பேர்க் திட்டம் (ஆங்கில மொழியில்)
* *The City of the Sun* பரணிடப்பட்டது 2019-04-18 at the வந்தவழி இயந்திரம் at eBooks@Adelaide பரணிடப்பட்டது 2016-03-20 at the வந்தவழி இயந்திரம் (ஆங்கில மொழியில்)
* *The City of the Sun* at "LibriVox" (ஒலிநூல்)
* from *"La città del sole"*: *"Tutte le cose son communi"* பரணிடப்பட்டது 2007-09-28 at the வந்தவழி இயந்திரம் MP3 ஒலிக்கோப்பு (ஆங்கில மொழியில்)
* Ernst, Germana, "Tommaso Campanella", The Stanford Encyclopedia of Philosophy (Fall 2010 Edition), Edward N. Zalta (ed.).
**வியட்நாமில் விளையாட்டுகள்** *(Sports in Vietnam)* குழுவிளையாட்டாகவும் தனியர் விளையாட்டாகவும் வேகமாக வளர்ந்து வருகிறது. வியட்நாமியர் தொடர்ந்து ஒலிம்பிக் விளையாட்டுப் போட்டிகளிலும் கலந்துகொண்டு வாகை சூடிவருகின்றனர்.

குழு விளையாட்டுகள்
------------------

### காற்பந்து

முதன்மைக்கட்டுரை:வியட்நாமில் காற்பந்து

### ஆத்திரேலிய விதிக் காற்பந்து

மேலும் காண்க, ஆசியாவில் ஆத்திரேலிய விதிக் காற்பந்து

### துடுப்பாட்டம்

முதன்மைக்கட்டுரை:வியட்நாமில் துடுப்பாட்டம்

### இரகுபீ ஒன்றியம்

முதன்மைக்கட்டுரை: இரகுபீ ஒன்றியம்

தனியர் விளையாட்டுகள்
--------------------

### இறகுப்பந்தாட்டம்

மேலும் காண்க, வியட்நாமில் திறந்தவெளி இறகுப்பந்தாட்டம்

### வளைதடிப்பந்தாட்டம்

மேலும் காண்க, வியட்நாம் டேவிசுக் கோப்பைக் குழு
மேலும் காண்க, வியட்நாம் கூட்டமைப்புக் கோப்பைக் குழு

  

### ஓட்டப் பந்தயம்

மேலும் காண்க வியட்நாம் குதித்து ஓடல் விளையாட்டு

#### தடகள விளையாட்டுகள்

### சதுரங்கம்

வியட்நாம் பன்னாட்டளவில் போட்டியில் கலந்துகொள்ளும் சதுரங்க வல்லுனர் பலர் வாழும் நாடாகும். செசர் பவுதெவில்லி, கோவான் தான் திராங், இலேகுவாங் இலியேம், நிகுயேன் நிகோசு துருவாங்சோன், பவுல் துருவோங் ஆகியோர் பெயர்பெற்ற சதுரங்க வல்லுனராவர்.

மற்போர்க் கலைகள்
----------------

காண்க, வியட்நாமிய மற்போர்க் கலைகள்

கழுத்து நோக்கிப் பறக்கும் கத்திரிகள். எதிரி உடம்பை வளைத்து தரையில் வீழ்த்தப்படுவார்.
எழுபது ஆண்டுகளுக்குப் பின்னர், பெரும்பாலான வியட்நாமிய மற்போர்ப் பள்ளிகள் வோ கோ திரூயன் உருவாக்கிய வோ துவாட் நடைமுறையைப் பின்பற்றுகின்றனர் :

* வான்வோ தாவோ (வோசு கிஞ்சூ)
* வோ வியட்நாம்[*disambiguation needed*] (நிகுயே தூசுமோசு)
* வோ துவாத் (நிகுயேன் வான் திரூங்)
* வோ பிந்தின்/தாய்சோன் பிந்தின் (தான்லோங்)
* மின்லோங் (திரான் மின்லோங்)
* கிம்லோங்[*disambiguation needed*] (நிகுயேன் திரூங்கோவா)
* வோவினம் வியத் வோதாவோ (நிகுயேன் உலோசு)
* நாத்நாம் (நிகோசுவான் பிங்)
* தாய்சோன் நான் (வோசுதோ திந்தான்)
* இலாம் சாந்தோங்
* வியத் தாவோ குவான் (கியாவோசு தியேன்சிதாங் குவாங்லுவோங்கி)

வியட்நாமில் பலர் கீழ்வரும் வகை நடைமுறைகளைபயும் பயன்படுத்துகின்றனர்:

* வோசோ திரூயென்
* தியேயுலாம் வியட்நாம்
* கிம்கேதாய் சோன்நான்
* பாக்வோந்தோ (கோவா குவூயென் தாவோ)
* கோங்கியா வியட்நாம்
* நாங்குயின் தாவோ
* இலாம்சோன்

சீன-வியட்நாமிய வகையினங்களும் உள்ளன, இவை வியட்நாமில் வாழ்ந்த சீனரால் பயன்படுத்தப்பட்டன, எடுத்துகாட்டுகளாவன:

* தியேயு லாம் (சாவோலிங்குவான்)
* நோய் குவூயென் (நெய்குவான்)
* பாக்மி பாய் (பாய்மெய்பாய், பாய்மெய்குவான்)

மற்ற வகைகளாவன:

* மாய்கோவா கிவூயென் (மெய்குவாகுவான்)
* சாலோங் குவோங்
* குவாங்கி தாவோ

வோவினம் (Vovinam), நாத்நாம் ஆகியவை வியட்நாமின் முதன்மை மற்போர்க் கலைகளாகும்.[]

மேலும் காண்க
------------

* ஒலிம்பிக் விளையாட்டுகளில் வியட்நாம்
**ஷமிம் அரா நிபா** ( *Shamim Ara Nipa* ) ஒரு வங்காளதேச நடனக் கலைஞரும், நடன இயக்குனரும் ஆவார்.  *நிருத்யாஞ்சல்* என்ற நாட்டிய நிறுவனத்தின் இயக்குநராக பணியாற்றுகிறார்.  நடனத்தில் இவரது பங்களிப்பிற்காக 2017 ஆம் ஆண்டில் வங்காளதேச அரசால் *எகுஷே பதக்* வழங்கப்பட்டது

தொழில்
------

நிபா தனது முதல் நடனப் பாடத்தை கிசோர்கஞ்ச் மாவட்டத்தின் கலைப் பள்ளியில் படித்தார். அங்கு இவர் நடன பயிற்றுனர்கள் ஜிஏ மன்னான் மற்றும் நிகுஞ்சா பிஹாரி பால் ஆகியோரிடம் பயின்றார். பின்னர் புல்புல் கலைப் பள்ளியில் பயிற்சி பெற்றார். மேலும், வட கொரிய நடன பயிற்சியாளரிடமும், சீனாவின் தேசிய கலை நிகழ்ச்சிகளுக்கான மையத்திலும் பயிற்சி பெற்றார்.  2011 ஆம் ஆண்டு முதல் ஷிப்லி முகமதுவுடன் சேர்ந்து, வங்காளதேசத் தொலைக்காட்சியில் வாராந்திர நடன இதழான *தரானா* நிகழ்ச்சியை நடத்தி வருகிறார்.

விருதுகள்
---------

டாக்கா பிரிவில் சிறந்த நடனக் கலைஞருக்கான தங்கப் பதக்கத்தைப் பெற்ற நிபா, வங்காளதேச நாட்டுப்புற மன்றம், தேசிய இளைஞர் மன்றம் மற்றும் பிற நிறுவனங்களால் சிறந்த நடனக் கலைஞராகப் பரிந்துரைக்கப்பட்டுள்ளார்.

சான்றுகள்
---------

1. ↑  "Shamim Ara Nipa" (in en). .
2. 1 2 3  "Shamim Ara Nipa : Director of Nrityanchal". 15 February 2015 அன்று பார்க்கப்பட்டது.
3. ↑  "17 named for Ekushey Padak 2017". .
கணிதத்தில் **பல்லுறுப்புக்கோவை அணி** (*polynomial matrix*) என்பது ஒரு மாறியில் அல்லது பல மாறிகளில் அமைந்த பல்லுறுப்புக்கோவைகளை உறுப்புக்களாகக் கொண்ட அணியாகும். *λ* இன் பல்லுறுப்புக்கோவைகளை உறுப்புகளாகக் கொண்ட அணியானது ***λ*-அணி** என அழைக்கப்படும்.

*p* படியில், ஒருமாறியிலமைந்த பல்லுறுப்புக்கோவை அணி *P* இன் வரையறை:

{\displaystyle P=\sum \_{n=0}^{p}A(n)x^{n}=A(0)+A(1)x+A(2)x^{2}+\cdots +A(p)x^{p}}
இந்த வரையறையில்,

{\displaystyle A(i)} என்பது மாறிலி கெழுக்களாலான அணி;
{\displaystyle A(p)}, பூச்சியமற்றது.
எனவே ஒரு பல்லுறுப்புக்கோவை அணி என்பது ஒரு பல்லுறுப்புக்கோவையின் அணிச்-சமானம் ஆகும். அந்த அணியின் ஒவ்வொரு உறுப்பும் *p* படியிலமைந்த பல்லுறுப்புக்கோவை என்பதற்குரிய வரையறையை நிறைவு செய்யும்.

இரண்டாம் படியிலமைந்த 3×3 பல்லுறுப்புக்கோவைக்கு ஒரு எடுத்துக்காட்டு:

{\displaystyle P={\begin{pmatrix}1&x^{2}&x\\0&2x&2\\3x+2&x^{2}-1&0\end{pmatrix}}={\begin{pmatrix}1&0&0\\0&0&2\\2&-1&0\end{pmatrix}}+{\begin{pmatrix}0&0&1\\0&2&0\\3&0&0\end{pmatrix}}x+{\begin{pmatrix}0&1&0\\0&0&0\\0&1&0\end{pmatrix}}x^{2}.}

பண்புகள்
--------

* ஒரு களத்திலமைந்த பல்லுறுப்புக்கோவை அணியின் அணியின் அணிக்கோவை மதிப்பானது அக்களத்தின் பூச்சியமற்ற உறுப்பொன்றுக்குச் சமமாக இருந்தால் அந்த பல்லுறுப்புக்கோவை அணியானது அலகுமட்டுடைய அணி (unimodular matrix) எனப்படும். மேலும் அந்த அணி ஒரு நேர்மாற்றத்தக்க அணியாக இருக்கும்; அதன் நேர்மாறு அணியும் ஒரு பல்லுறுப்புக்கோவை அணியாக இருக்கும்.
* சிக்கலெண் உறுப்புகளைக் கொண்ட பல்லுறுப்புக்கோவை அணியின் மூலங்கள், அந்த அணி அதன் அளவையை இழக்கும் சிக்கலெண் தளப்புள்ளிகளில் அமையும்.
* ஒவ்வொரு நிரை மற்றும் நிரலில் ஒரேயொரு பூச்சியமற்ற உறுப்பைக் கொண்ட பொதுமைப்படுத்தப்பட்ட வரிசைமாற்ற அணியுடன் பல்லுறுப்புக்கோவை அணியைக் குழப்பைக்கொள்ளக் கூடாது.
* λ என்பது அணி அமைக்கப்படும் களத்தின் ஏதேனுமொரு உறுப்பு; *I* என்பது முற்றொருமை அணி; *A* பல்லுறுப்புக்கோவை அணி எனில், λ*I* − *A* என்பது *A* அணியின் *சிறப்பியல்பு அணி* ஆகும். அதன் அணிக்கோவையான |λ*I* − *A*| ஆனது *A* இன் *சிறப்பியல்பு பல்லுறுப்புக்கோவை*யாகும்.

மேற்கோள்கள்
-----------

* E.V.Krishnamurthy, Error-free Polynomial Matrix computations, Springer Verlag, New York, 1985

வெளியிணைப்புகள்
---------------

* Weisstein, Eric W. "Polynomial Matrix." From MathWorld—A Wolfram Web Resource.